title: Komission täytäntöönpanoasetus (EU) 2018/1079, annettu 30 päivänä heinäkuuta 2018, Bacillus subtilis DSM 28343 -valmisteen hyväksymisestä vieroitettujen porsaiden rehun lisäaineena (hyväksynnän haltija Lactosan GmbH & Co. KG) (ETA:n kannalta merkityksellinen teksti.)

text:
                  31.7.2018

                  FI

                  Euroopan unionin virallinen lehti

                  L 194/131

         KOMISSION TÄYTÄNTÖÖNPANOASETUS (EU) 2018/1079,
         annettu 30 päivänä heinäkuuta 2018,

            Bacillus subtilis DSM 28343 -valmisteen hyväksymisestä vieroitettujen porsaiden rehun lisäaineena (hyväksynnän haltija Lactosan GmbH & Co. KG)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                     (2)

                        Bacillus subtilis DSM 28343 -valmisteen hyväksymistä varten on tehty hakemus asetuksen (EY) N:o 1831/2003 7 artiklan mukaisesti. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                     (3)

                     Kyseinen hakemus koskee Bacillus subtilis DSM 28343 -valmisteen hyväksymistä vieroitettujen porsaiden rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.

                     (4)

                        Bacillus subtilis DSM 28343 -valmisteen, joka kuuluu lisäaineluokkaan ”eläintuotantoon vaikuttavat lisäaineet”, käyttö broilerien rehun lisäaineena hyväksyttiin kymmeneksi vuodeksi komission täytäntöönpanoasetuksella (EU) 2017/187 (2).

                     (5)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 6 päivänä maaliskuuta 2018 antamassaan lausunnossa (3), että Bacillus subtilis DSM 28343 -valmiste ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön ja että se voi lisätä painoa tai lisäkasvua tai parantaa rehun hyötysuhdetta vieroitetuilla porsailla. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineiden analyysimenetelmää koskevan raportin.

                     (6)

                        Bacillus subtilis DSM 28343 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva, liitteessä kuvattu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä heinäkuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  Komission täytäntöönpanoasetus (EU) 2017/187, annettu 2 päivänä helmikuuta 2017, Bacillus subtilis (DSM 28343) -valmisteen hyväksymisestä broilerien rehun lisäaineena (hyväksynnän haltija Lactosan GmbH & Co. KG) (EUVL L 29, 3.2.2017, s. 35).

            (3)  EFSA Journal 2018;16(3):5221.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        PMY/kg täysrehua, jonka kosteuspitoisuus on 12 %

                           Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet

                        4b1825

                        Lactosan GmbH & Co. KG

                           Bacillus subtilis

                        DSM 28343

                           Lisäaineen koostumus

                           Bacillus subtilis DSM 28343 -valmiste, joka sisältää vähintään 1 × 1010 PMY/g lisäainetta
                        Kiinteä muoto

                           Tehoaineen kuvaus

                        Elinkykyisiä Bacillus subtilis DSM 28343 -itiöitä

                           Analyysimenetelmä
                            (1)

                           Bacillus subtilis DSM 28343 -valmisteen tunnistaminen rehun lisäaineessa, esiseoksissa ja rehuissa:

                                    —

                                    Tunnistaminen: pulssikenttägeelielektroforeesi (PFGE)

                           Bacillus subtilis DSM 28343 -valmisteen lukumäärän määrittäminen rehun lisäaineessa, esiseoksissa ja rehuissa:

                                    —

                                    Lukumäärän määrittäminen: pintaviljely tryptoni-soija-agarilla – EN 15784

                        (Vieroitetut) porsaat

                        —

                        1 × 109

                        —

                                    1.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Käytettäväksi enintään 35 kg painavien vieroitettujen porsaiden ruokinnassa.

                                    3.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai vähentää, lisäainetta ja esiseoksia käytettäessä on käytettävä asianmukaisia henkilönsuojaimia.

                        20.8.2028

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2018/1080, annettu 30 päivänä heinäkuuta 2018, Bacillus subtilis DSM 29784 -valmisteen hyväksymisestä lihan- ja munantuotantoa varten kasvatettavien toissijaisten siipikarjalajien rehun lisäaineena (hyväksynnän haltija Adisseo France SAS) (ETA:n kannalta merkityksellinen teksti.)

text:
                  31.7.2018

                  FI

                  Euroopan unionin virallinen lehti

                  L 194/134

         KOMISSION TÄYTÄNTÖÖNPANOASETUS (EU) 2018/1080,
         annettu 30 päivänä heinäkuuta 2018,

            Bacillus subtilis DSM 29784 -valmisteen hyväksymisestä lihan- ja munantuotantoa varten kasvatettavien toissijaisten siipikarjalajien rehun lisäaineena (hyväksynnän haltija Adisseo France SAS)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                     (2)

                     Asetuksen (EY) N:o 1831/2003 7 artiklan mukaisesti on toimitettu hakemus, joka koskee Bacillus subtilis DSM 29784 -valmisteen hyväksymistä. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                     (3)

                     Hakemus koskee Bacillus subtilis DSM 29784 -valmisteen hyväksymistä lihan- ja munantuotantoa varten kasvatettavien toissijaisten siipikarjalajien rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.

                     (4)

                        Bacillus subtilis DSM 29784 -valmisteen, joka kuuluu lisäaineluokkaan ”eläintuotantoon vaikuttavat lisäaineet”, käyttö broilerien ja kananuorikoiden rehun lisäaineena hyväksyttiin kymmeneksi vuodeksi komission täytäntöönpanoasetuksella (EU) 2018/328 (2).

                     (5)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 21 päivänä helmikuuta 2018 antamassaan lausunnossa (3), ettei Bacillus subtilis DSM 29784 -valmiste ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön. Elintarviketurvallisuusviranomainen totesi myös voitavan kohtuudella olettaa, että vaikutustapa toissijaisten siipikarjalajien osalta on saman kuin tärkeimpien siipikarjalajien (broilerit) osalta. Näin ollen broilereita koskeva päätelmä tehokkuudesta voidaan yleistää koskemaan lihan- ja munantuotantoa varten kasvatettavia toissijaisia siipikarjalajeja. Elintarviketurvallisuusviranomaisen mukaan erityisiä markkinoille saattamisen jälkeistä seurantaa koskevia vaatimuksia ei tarvita. Se myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (6)

                        Bacillus subtilis DSM 29784 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään liitteessä tarkoitettu, lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä heinäkuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  Komission täytäntöönpanoasetus (EU) 2018/328, annettu 5 päivänä maaliskuuta 2018, Bacillus subtilis DSM 29784 -valmisteen hyväksymisestä broilerien ja kananuorikoiden rehun lisäaineena (hyväksynnän haltija ADISSEO France SAS) (EUVL L 63, 6.3.2018, s. 10).

            (3)  EFSA Journal (2018); 16(3):5204.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut säännökset

                        Hyväksynnän voimassaolo päättyy

                        PMY/kg täysrehua, jonka kosteuspitoisuus on 12 %

                           Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet

                        4b1829

                        Adisseo France SAS

                           Bacillus subtilis DSM 29784

                           Lisäaineen koostumus

                           Bacillus subtilis DSM 29784 -valmiste, joka sisältää vähintään 1 × 1010 PMY/g lisäainetta.
                        Kiinteä muoto

                           Tehoaineen kuvaus

                        Elinkykyiset Bacillus subtilis DSM 29784 -itiöt

                           Analyysimenetelmä
                            (1)

                           Bacillus subtilis DSM 29784:n lukumäärän määrittäminen rehun lisäaineessa, esiseoksessa ja rehussa:
                        pintaviljely tryptoni-soija-agarilla EN 15784EN 15784

                           Bacillus subtilis DSM 29784:n tunnistaminen: Tunnistaminen pulssikenttägeelielektroforeesilla (PFGE)

                        Lihan- ja munantuotantoa varten kasvatettavat toissijaiset siipikarjalajit

                        —

                        1 × 108

                        —

                                    1.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Käyttö sallittu seuraavia sallittuja kokkidiostaatteja sisältävässä rehussa: lasalosidinatrium A tai diklatsuriili.

                                    3.

                                    Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt lisäaineen ja esiseosten käytöstä aiheutuvien mahdollisten riskien varalta. Jos riskejä ei voida näiden menettelyjen ja järjestelyjen avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, iho-, hengitys- ja silmäsuojat mukaan lukien.

                        20.8.2028

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2018/1081, annettu 30 päivänä heinäkuuta 2018, Bacillus subtilis C-3102 (DSM 15544) -valmisteen hyväksymisestä lihasikojen rehun lisäaineena (hyväksynnän haltija Asahi Calpis Wellness Co. Ltd., jota edustaa Asahi Calpis Wellness Co. Ltd Europe Representative Office) (ETA:n kannalta merkityksellinen teksti.)

text:
                  31.7.2018

                  FI

                  Euroopan unionin virallinen lehti

                  L 194/137

         KOMISSION TÄYTÄNTÖÖNPANOASETUS (EU) 2018/1081,
         annettu 30 päivänä heinäkuuta 2018,

            Bacillus subtilis C-3102 (DSM 15544) -valmisteen hyväksymisestä lihasikojen rehun lisäaineena (hyväksynnän haltija Asahi Calpis Wellness Co. Ltd., jota edustaa Asahi Calpis Wellness Co. Ltd Europe Representative Office)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                     (2)

                     Lisäaineluokkaan ”eläintuotantoon vaikuttavat lisäaineet” kuuluva Bacillus subtilis C-3102 (DSM 15544) -valmiste hyväksyttiin kymmeneksi vuodeksi broilerien rehun lisäaineena komission asetuksella (EY) N:o 1444/2006 (2), kananuorikoiden, kalkkunoiden, toissijaisten lintulajien ja muiden koristetarkoituksiin käytettävien lintujen ja riistalintujen rehun lisäaineena komission asetuksella (EY) N:o 184/2011 (3), vieroitettujen porsaiden rehun lisäaineena komission asetuksella (EY) N:o 333/2010 (4), munivien kanojen ja akvaariokalojen rehun lisäaineena komission täytäntöönpanoasetuksella (EU) 2016/897 (5) sekä emakkojen, imevien porsaiden ja koirien rehun lisäaineena komission täytäntöönpanoasetuksella (EU) 2017/2312 (6).

                     (3)

                     Asetuksen (EY) N:o 1831/2003 7 artiklan mukaisesti on tehty hakemus Bacillus subtilis C-3102 (DSM 15544) -valmisteen uuden käyttötavan hyväksymiseksi lihasikoja varten ja pyydetty lisäaineen luokittelua lisäaineluokkaan ”eläintuotantoon vaikuttavat lisäaineet”.

                     (4)

                     Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                     (5)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 6 päivänä maaliskuuta 2018 antamassaan lausunnossa (7), ettei Bacillus subtilis C-3102 (DSM 15544) -valmiste ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön ja että valmiste voi parantaa lihasikojen tuotantotuloksia. Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Se myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (6)

                        Bacillus subtilis C-3102 (DSM 15544) -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään liitteessä tarkoitettu, lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä heinäkuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  Komission asetus (EY) N:o 1444/2006, annettu 29 päivänä syyskuuta 2006, Bacillus subtilis C-3102:n (Calsporin) hyväksymisestä rehun lisäaineena (EUVL L 271, 30.9.2006, s. 19).

            (3)  Komission asetus (EU) N:o 184/2011, annettu 25 päivänä helmikuuta 2011, Bacillus subtilis C-3102 (DSM 15544) -valmisteen hyväksymisestä kananuorikoiden, kalkkunoiden, toissijaisten lintulajien ja muiden koristetarkoituksiin käytettävien lintujen ja riistalintujen rehun lisäaineena (hyväksynnän haltija Calpis Co. Ltd Japan, jota edustaa Calpis Co. Ltd Europe Representative Office) (EUVL L 53, 26.2.2011, s. 33).

            (4)  Komission asetus (EU) N:o 333/2010, annettu 22 päivänä huhtikuuta 2010, Bacillus subtilis C-3102 (DSM 15544) -valmisteen uuden käyttötavan hyväksymisestä vieroitettujen porsaiden rehun lisäaineena (hyväksynnän haltija Calpis Co. Ltd Japan, jota edustaa Euroopan unionissa Calpis Co. Ltd Europe Representative Office) (EUVL L 102, 23.4.2010, s. 19).

            (5)  Komission täytäntöönpanoasetus (EU) 2016/897, annettu 8 päivänä kesäkuuta 2016, Bacillus subtilis (C-3102) (DSM 15544) -organismia sisältävän valmisteen hyväksymisestä munivien kanojen ja akvaariokalojen rehun lisäaineena (hyväksynnän haltija Asahi Calpis Wellness Co. Ltd.) ja asetusten (EY) N:o 1444/2006, (EU) N:o 333/2010 ja (EU) N:o 184/2011 muuttamisesta hyväksynnän haltijan osalta (EUVL L 152, 9.6.2016, s. 7).

            (6)  Komission täytäntöönpanoasetus (EU) 2017/2312, annettu 13 päivänä joulukuuta 2017, Bacillus subtilis C-3102 (DSM 15544) -valmisteen uuden käyttötavan hyväksymisestä emakkojen, imevien porsaiden ja koirien rehun lisäaineena (hyväksynnän haltija Asahi Calpis Wellness Co. Ltd., jota edustaa Asahi Calpis Wellness Co. Ltd Europe Representative Office) (EUVL L 331, 14.12.2017, s. 41).

            (7)  EFSA Journal (2018); 16(3):5219.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut säännökset

                        Hyväksynnän voimassaolo päättyy

                        PMY/kg täysrehua, jonka kosteuspitoisuus on 12 %

                           Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet

                        4b1820

                        Asahi Calpis Wellness Co. Ltd., jota Euroopan unionissa edustaa Asahi Calpis Wellness Co. Ltd Europe Representative Office

                           Bacillus subtilis C-3102 (DSM 15544)

                           Lisäaineen koostumus

                           Bacillus subtilis C-3102 (DSM 15544) -valmiste, joka sisältää vähintään 1,0 × 1010 PMY/g
                        Kiinteä muoto

                           Tehoaineen kuvaus

                        Elinkykyiset Bacillus subtilis C-3102 (DSM 15544) -itiöt

                           Analyysimenetelmä
                            (1)

                        Lukumäärän määrittäminen: pintaviljely tryptoni-soija-agarilla kaikissa kohdematriiseissa (EN 15784:2009)
                        Tunnistaminen: pulssikenttägeelielektroforeesi (PFGE)

                        Lihasiat

                        —

                        1,5 × 108

                        —

                                    1.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt käytöstä aiheutuvien mahdollisten riskien varalta. Jos riskejä ei voida näiden menettelyjen ja järjestelyjen avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia.

                        20.8.2028

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: www.irmm.jrc.ec.europa.eu/crl-feed-additives


title: Neuvoston täytäntöönpanoasetus (EU) 2018/1071, annettu 30 päivänä heinäkuuta 2018, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2018/468 kumoamisesta

text:
                  31.7.2018

                  FI

                  Euroopan unionin virallinen lehti

                  L 194/23

         NEUVOSTON TÄYTÄNTÖÖNPANOASETUS (EU) 2018/1071,
         annettu 30 päivänä heinäkuuta 2018,
         tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2018/468 kumoamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27 päivänä joulukuuta 2001 annetun neuvoston asetuksen (EY) N:o 2580/2001 (1) ja erityisesti sen 2 artiklan 3 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 21 päivänä maaliskuuta 2018 asetuksen (EY) N:o 2580/2001 2 artiklan 3 kohdan täytäntöönpanosta annetun täytäntöönpanoasetuksen (EU) 2018/468 (2), jossa vahvistetaan ajan tasalle saatettu luettelo henkilöistä, ryhmistä ja yhteisöistä, joihin sovelletaan asetusta (EY) N:o 2580/2001, jäljempänä ’luettelo’.

                     (2)

                     Neuvosto on toimittanut, sikäli kuin se on ollut käytännössä mahdollista, kaikille henkilöille, ryhmille ja yhteisöille perustelut, joista ilmenee, mistä syystä nämä on lisätty luetteloon.

                     (3)

                     Neuvosto on Euroopan unionin virallisessa lehdessä julkaistulla ilmoituksella tiedottanut luetteloon merkityille henkilöille, ryhmille ja yhteisöille, että se on päättänyt pitää nämä edelleen luettelossa. Neuvosto on myös tiedottanut asianomaisille henkilöille, ryhmille ja yhteisöille mahdollisuudesta pyytää neuvostolta perustelut sille, mistä syystä ne on merkitty luetteloon, jollei tällaisia perusteluja ole jo annettu näille tiedoksi.

                     (4)

                     Neuvosto on asetuksen (EY) N:o 2580/2001 2 artiklan 3 kohdassa edellytetyn mukaisesti tarkastellut luetteloa uudelleen. Kyseisen uudelleentarkastelun yhteydessä neuvosto otti huomioon asiaankuuluvien tahojen sille toimittamat huomautukset sekä toimivaltaisilta kansallisilta viranomaisilta saadut ajan tasalle saatetut tiedot luetteloon merkittyjen henkilöiden ja yhteisöjen asemasta kansallisella tasolla.

                     (5)

                     Neuvosto on varmistanut, että yhteisen kannan 2001/931/YUTP (3) 1 artiklan 4 kohdassa tarkoitetut toimivaltaiset viranomaiset ovat tehneet kaikkien henkilöiden, ryhmien ja yhteisöjen osalta päätökset siltä osin kuin nämä ovat sekaantuneet yhteisen kannan 2001/931/YUTP 1 artiklan 2 ja 3 kohdassa tarkoitettuihin terroritekoihin. Neuvosto on lisäksi todennut, että henkilöihin, ryhmiin ja yhteisöihin, joihin sovelletaan yhteisen kannan 2001/931/YUTP 2, 3 ja 4 artiklaa, olisi edelleen sovellettava asetuksessa (EY) N:o 2580/2001 säädettyjä erityisiä rajoittavia toimenpiteitä.

                     (6)

                     Luettelo olisi saatettava ajan tasalle tämän mukaisesti ja täytäntöönpanoasetus (EU) 2018/468 olisi kumottava,

               ON HYVÄKSYNYT TÄMÄN ASETUKSEN:

            1 artikla
            Asetuksen (EY) N:o 2580/2001 2 artiklan 3 kohdassa tarkoitettu luettelo on tämän asetuksen liitteessä.

            2 artikla
            Kumotaan täytäntöönpanoasetus (EU) 2018/468.

            3 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä heinäkuuta 2018.

                  Neuvoston puolesta

                  Puheenjohtaja

               G. BLÜMEL

            (1)  EYVL L 344, 28.12.2001, s. 70.

            (2)  Neuvoston täytäntöönpanoasetus (EU) 2018/468, annettu 21 päivänä maaliskuuta 2018, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2017/1420 kumoamisesta (EUVL L 79, 22.3.2018, s. 7).

            (3)  Neuvoston yhteinen kanta 2001/931/YUTP 27 päivältä joulukuuta 2001, erityistoimenpiteiden toteuttamisesta terrorismin torjumiseksi (EYVL L 344, 28.12.2001, s. 93).

            LIITE

               LUETTELO 1 ARTIKLASSA TARKOITETUISTA HENKILÖISTÄ, RYHMISTÄ JA YHTEISÖISTÄ

            I   HENKILÖT

                        1.

                        ABDOLLAHI Hamed (alias Mustafa Abdullahi), syntynyt 11.8.1960 Iranissa. Passin numero: D9004878.

                        2.

                        AL-NASSER, Abdelkarim Hussein Mohamed, syntynyt Al Ihsassa (Saudi-Arabia), Saudi-Arabian kansalainen.

                        3.

                        AL YACOUB, Ibrahim Salih Mohammed, syntynyt 16.10.1966 Tarutissa (Saudi-Arabia), Saudi-Arabian kansalainen.

                        4.

                        ARBABSIAR Manssor (alias Mansour Arbabsiar), syntynyt 6.3.1955 tai 15.3.1955 Iranissa. Iranin ja Yhdysvaltain kansalainen. Passin numero: C2002515 (Iran); Passin numero: 477845448 (Yhdysvallat). Kansallisen henkilökortin nro: 07442833, voimassa 15.3.2016 asti (Yhdysvaltain ajokortti).

                        5.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), syntynyt 8.3.1978 Amsterdamissa (Alankomaat).

                        6.

                        EL HAJJ, Hassan Hassan, syntynyt 22.3.1988 Zaghdraiyassa, Sidonissa, Libanonissa, Kanadan kansalainen. Passin numero: JX446643 (Kanada).

                        7.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, syntynyt 1963 Libanonissa, Libanonin kansalainen.

                        8.

                        MELIAD, Farah, syntynyt 5.11.1980 Sydneyssä (Australia), Australian kansalainen. Passin numero: M2719127 (Australia).

                        9.

                        MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), syntynyt 14.4.1965 tai 1.3.1964 Pakistanissa. Passin numero 488555.

                        10.

                        ȘANLI, Dalokay (alias Sinan), syntynyt 13.10.1976 Pülümürissä (Turkki).

                        11.

                        SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), syntynyt arviolta vuonna 1957 Iranissa. Osoitteet: 1) Kermanshah, Iran, 2) Mehranin sotilastukikohta, Ilamin maakunta, Iran.

                        12.

                        SHAKURI, Ali Gholam, syntynyt arviolta vuonna 1965 Teheranissa, Iranissa.

                        13.

                        SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), syntynyt 11.3.1957 Iranissa. Iranin kansalainen. Passin numero: 008827 (Iranin diplomaattipassi), myönnetty vuonna 1999. Sotilasarvo: kenraalimajuri.

                  II   RYHMÄT JA YHTEISÖT

                        1.

                        ”Abu Nidal -järjestö” – ”ANO” (alias ”Fatahin vallankumousneuvosto”, alias ”Arab Revolutionary Brigades”, alias ”Musta syyskuu” alias ”Revolutionary Organisation of Socialist Muslims”).

                        2.

                        ”Al-Aqsan marttyyrien prikaati”.

                        3.

                        ”Al-Aqsa e.V.”

                        4.

                        ”Babbar Khalsa”.

                        5.

                        ”Filippiinien kommunistinen puolue”, mukaan lukien ”Uusi kansanarmeija”– ”NPA”, Filippiinit.

                        6.

                        ”Gama'a al-Islamiyya” (alias ”Al-Gama'a al-Islamiyya”) (”Islamic Group”– ”IG”).

                        7.

                        ”İslami Büyük Doğu Akıncılar Cephesi” – ”IBDA-C” (”Great Islamic Eastern Warriors Front”).

                        8.

                        ”Hamas”, mukaan lukien ”Hamas-Izz al-Din al-Qassem”.

                        9.

                        ”Hizballah Military Wing” (alias ”Hezbollah Military Wing”, alias ”Hizbullah Military Wing”, alias ”Hizbollah Military Wing”, alias ”Hezballah Military Wing”, alias ”Hisbollah Military Wing”, alias ”Hizbu'llah Military Wing”, alias ”Hizb Allah Military Wing”, alias ”Jihad Council” (ja kaikki sen alaisuuteen kuuluvat yksiköt, mukaan lukien ulkoisesta turvallisuudesta vastaava organisaatio)).

                        10.

                        ”Hizbul Mujahideen” – ”HM”.

                        11.

                        ”Khalistan Zindabad Force”– ”KZF”.

                        12.

                        ”Kurdistanin työväenpuolue” – ”PKK” (alias ”KADEK”, alias ”KONGRA-GEL”).

                        13.

                        ”Tamil Eelamin vapautuksen tiikerit” – ”LTTE”.

                        14.

                        ”Ejército de Liberación Nacional” (”Kansallinen vapautusarmeija”).

                        15.

                        ”Palestiinan islamilainen jihad” – ”PIJ”.

                        16.

                        ”Palestiinan vapautuksen kansanrintama” – ”PFLP”.

                        17.

                        ”Palestiinan vapautuksen kansanrintama – keskuskomento” (alias ”PFLP:n keskuskomento”).

                        18.

                        ”Devrimci Halk Kurtuluș Partisi-Cephesi” – ”DHKP/C” (alias ”Devrimci Sol” (”Vallankumouksellinen vasemmisto”, alias ”Dev Sol”) (”Revolutionary People's Liberation Army/Front/Party”).

                        19.

                        ”Sendero Luminoso” — ”SL” (”Loistava polku”).

                        20.

                        ”Teyrbazen Azadiya Kurdistan” – ”TAK” (alias ”Kurdistan Freedom Falcons”, alias ”Kurdistan Freedom Hawks”).


title: Neuvoston täytäntöönpanoasetus (EU) 2018/1072, annettu 30 päivänä heinäkuuta 2018, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta

text:
                  31.7.2018

                  FI

                  Euroopan unionin virallinen lehti

                  L 194/27

         NEUVOSTON TÄYTÄNTÖÖNPANOASETUS (EU) 2018/1072,
         annettu 30 päivänä heinäkuuta 2018,
         Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä 17 päivänä maaliskuuta 2014 annetun neuvoston asetuksen (EU) N:o 269/2014 (1) ja erityisesti sen 14 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 17 päivänä maaliskuuta 2014 asetuksen (EU) N:o 269/2014.

                     (2)

                     Neuvosto katsoo osana Krimin ja Sevastopolin laitonta liittämistä koskevaa unionin tunnustamattomuuspolitiikkaa, että Kertšin sillan rakentaminen on jälleen Ukrainan alueellista koskemattomuutta, suvereniteettia ja itsenäisyyttä heikentävä toimi.

                     (3)

                     Sillan rakentaminen ja sen viralliset avajaiset 15 päivänä toukokuuta 2018 ovat keskeisiä symbolisia toimia, joilla vahvistetaan Venäjän federaation hallintavaltaa laittomasti liitetyssä Krimissä ja Sevastopolissa ja joilla jatketaan niemimaan eristämistä Ukrainasta.

                     (4)

                     Edellä esitetyn perusteella uusia yhteisöjä olisi lisättävä asetuksen (EU) N:o 269/2014 liitteessä I olevaan luetteloon henkilöistä, yhteisöistä ja elimistä, joihin kohdistetaan rajoittavia toimenpiteitä.

                     (5)

                     Asetuksen (EU) N:o 269/2014 liite I olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Lisätään tämän asetuksen liitteessä luetellut yhteisöt asetuksen (EU) N:o 269/2014 liitteessä I olevaan yhteisöjen luetteloon.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä heinäkuuta 2018.

                  Neuvoston puolesta

                  Puheenjohtaja

               G. BLÜMEL

            (1)  EUVL L 78, 17.3.2014, s. 6.

            LIITE
            Luettelo 1 artiklassa tarkoitetuista yhteisöistä:

                           Nimi

                           Tunnistustiedot

                           Perusteet

                           Luetteloon merkitsemisen päivämäärä

                           ”42.

                           AO ”Institute Giprostroymost – Saint-Petersburg”
                           АО Институт Гипростроймост – Санкт-Петербург

                           Osoite:

                                       7 Yablochkova katu,

                                       Pietari,

                                       197198 Venäjä

                                       Verkkosivut: http://gpsm.ru

                                       Sähköposti: office@gpsm.ru

                           AO ”Institute Giprostroymost – Saint-Petersburg” osallistui Kertšin sillan rakentamiseen suunnittelemalla sillan, joka yhdistää Venäjän laittomasti liitettyyn Krimin niemimaahan. Sen vuoksi se tukee laittomasti liitetyn Krimin niemimaan integrointia Venäjän federaatioon, mikä puolestaan heikentää edelleen Ukrainan alueellista koskemattomuutta, suvereniteettia ja itsenäisyyttä.

                           31.7.2018

                           43.

                           PJSC Mostotrest
                           ПАО Мостотрест

                           Osoite:

                                       6 Barklaya katu,

                                       rakennus 5 Moskova,

                                       121087 Venäjä

                           PJSC Mostotrest osallistui aktiivisesti Venäjän laittomasti liitettyyn Krimin niemimaahan yhdistävän Kertšin sillan rakentamiseen sillan huoltoa koskevan valtion kanssa tekemänsä sopimuksen pohjalta. Lisäksi sen omistaa henkilö (Arkady Rotenberg), joka on jo merkitty luetteloon Ukrainan suvereniteettia heikentävien toimiensa vuoksi (tämän liitteen henkilö nro 92). Sen vuoksi yhtiö tukee laittomasti liitetyn Krimin niemimaan integrointia Venäjän federaatioon, mikä puolestaan heikentää edelleen Ukrainan alueellista koskemattomuutta, suvereniteettia ja itsenäisyyttä.

                           31.7.2018

                           44.

                           JSC Zaliv Shipyard
                           Судостроительный завод ”Залив”

                           Osoite:

                                       4 Tankistov katu,

                                       298310 Kerch,

                                       Krim

                                       Verkkosivut: http://zalivkerch.com

                           JSC Zaliv Shipyard osallistui aktiivisesti uuden rautatien rakentamiseen Kertšin sillalle, joka yhdistää Venäjän laittomasti liitettyyn Krimin niemimaahan. Sen vuoksi yhtiö tukee laittomasti liitetyn Krimin niemimaan integrointia Venäjän federaatioon, mikä puolestaan heikentää edelleen Ukrainan alueellista koskemattomuutta, suvereniteettia ja itsenäisyyttä.

                           31.7.2018

                           45.

                           Stroygazmontazh Corporation (SGM Group)
                           ООО Стройгазмонтаж
                           (груп СГМ)

                           Osoite:

                                       Prospect Vernadskogo 53

                                       Moskova,

                                       119415 Venäjä

                                       Verkkosivut: www.ooosgm.com

                           Stroygazmontazh Corporation (SGM Group) osallistui aktiivisesti Venäjän laittomasti liitettyyn Krimin niemimaahan yhdistävän Kertšin sillan rakentamiseen sillan rakentamista koskevan valtion kanssa tekemänsä sopimuksen pohjalta.
                           Lisäksi sen omistaa henkilö (Arkady Rotenberg), joka on jo merkitty luetteloon Ukrainan suvereniteettia heikentävien toimiensa vuoksi (tämän liitteen henkilö nro 92). Sen vuoksi yhtiö tukee laittomasti liitetyn Krimin niemimaan integrointia Venäjän federaatioon, mikä puolestaan heikentää edelleen Ukrainan alueellista koskemattomuutta, suvereniteettia ja itsenäisyyttä.

                           31.7.2018

                           46.

                           Stroygazmontazh Most OOO
                           OOO Стройгазмонтаж-Мост

                           Osoite:

                                       Barklaya katu 6, rakennus 7

                                       Moskova,

                                       121087 Venäjä

                                 Rekisteritunnus: 1157746088170
                           Verotunnistenumero: 7730018980
                           Verkkosivut: http://kerch-most.ru/tag/sgam-most
                           Sähköposti: kerch-most@yandex.ru

                           Stroygazmontazh Most OOO on johtavan toimeksisaajan, sillan rakentamishanketta Kertšinsalmen yli hallinnoivan Stroygazmontazhin tytäryhtiö. Lisäksi sen omistaa henkilö (Arkady Rotenberg), joka on jo merkitty luetteloon Ukrainan suvereniteettia heikentävien toimiensa vuoksi (tämän liitteen henkilö nro 92). Sen vuoksi yhtiö tukee laittomasti liitetyn Krimin niemimaan integrointia Venäjän federaatioon, mikä puolestaan heikentää edelleen Ukrainan alueellista koskemattomuutta, suvereniteettia ja itsenäisyyttä.

                           31.7.2018

                           47.

                           CJSC VAD
                           AKTSIONERNOE OBSHCHESTVO VAD
                           АО «ВАД»

                           Osoite:
                           133, Chernyshevskogo katu, Vologda, Vologodskaya Oblast, 160019 Venäjä
                           122 Grazhdanskiy Prospect, suite 5, Liter A, Pietari, 195267 Venäjä
                           Rekisteritunnus: 1037804006811 (Venäjä)
                           Verotunnistenumero: 7802059185
                           Verkkosivut: www.zaovad.com
                           Sähköposti: office@zaovad.com

                           CJSC VAD on Krimin Tavrida-moottoritien, Kertšin sillan yli kulkevan tien ja sille johtavien liittymäteiden rakentamisen päätoimeksisaaja. Tavrida-moottoritie tarjoaa liikenneyhteydet Krimille äskettäin rakennetun tieverkoston avulla, joka toimii ensisijaisena yhteysväylänä Kertšin sillalle. Sen vuoksi CJSC VAD tukee laittomasti liitetyn Krimin niemimaan integrointia Venäjän federaatioon, mikä puolestaan heikentää edelleen Ukrainan alueellista koskemattomuutta, suvereniteettia ja itsenäisyyttä.

                           31.7.2018”


title: Neuvoston täytäntöönpanoasetus (EU) 2018/1073, annettu 30 päivänä heinäkuuta 2018, Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 2 kohdan täytäntöönpanosta

text:
                  31.7.2018

                  FI

                  Euroopan unionin virallinen lehti

                  L 194/30

         NEUVOSTON TÄYTÄNTÖÖNPANOASETUS (EU) 2018/1073,
         annettu 30 päivänä heinäkuuta 2018,
         Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 2 kohdan täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta 18 päivänä tammikuuta 2016 annetun neuvoston asetuksen (EU) 2016/44 (1) ja erityisesti sen 21 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 18 päivänä tammikuuta 2016 asetuksen (EU) 2016/44.

                     (2)

                     Asetuksen (EU) 2016/44 21 artiklan 6 kohdan mukaisesti neuvosto on tarkastellut uudelleen kyseisen asetuksen liitteessä III olevaa nimettyjen henkilöiden ja yhteisöjen luetteloa.

                     (3)

                     Neuvosto totesi, että yhden henkilön ei enää pitäisi olla asetuksen (EU) 2016/44 liitteessä III olevassa henkilöiden ja yhteisöjen luettelossa.

                     (4)

                     Asetuksen (EU) 2016/44 liite III olisi sen vuoksi muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) 2016/44 liite III tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä heinäkuuta 2018.

                  Neuvoston puolesta

                  Puheenjohtaja

               G. BLÜMEL

            (1)  EUVL L 12, 19.1.2016, s. 1.

            LIITE
            Poistetaan asetuksen (EU) 2016/44 liitteessä III (”Luettelo 6 artiklan 2 kohdassa tarkoitetuista luonnollisista henkilöistä, oikeushenkilöistä, yhteisöistä ja elimistä”) olevasta A osasta (Henkilöt) (ASHKAL, Omaria koskeva) merkintä nro 3 ja numeroidaan muut merkinnät uudelleen.


title: Neuvoston täytäntöönpanoasetus (EU) 2018/1074, annettu 30 päivänä heinäkuuta 2018, Korean demokraattista kansantasavaltaa koskevista rajoittavista toimenpiteistä annetun asetuksen (EU) 2017/1509 täytäntöönpanosta

text:
                  31.7.2018

                  FI

                  Euroopan unionin virallinen lehti

                  L 194/32

         NEUVOSTON TÄYTÄNTÖÖNPANOASETUS (EU) 2018/1074,
         annettu 30 päivänä heinäkuuta 2018,
         Korean demokraattista kansantasavaltaa koskevista rajoittavista toimenpiteistä annetun asetuksen (EU) 2017/1509 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Korean demokraattista kansantasavaltaa koskevista rajoittavista toimenpiteistä ja asetuksen (EY) N:o 329/2007 (1) kumoamisesta 30 päivänä elokuuta 2017 annetun neuvoston asetuksen (EU) 2017/1509 ja erityisesti sen 47 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 30 päivänä elokuuta 2017 asetuksen (EU) 2017/1509.

                     (2)

                     Asetuksen (EU) 2017/1509 47 a artiklan 1 kohdan mukaisesti neuvosto on tarkastellut uudelleen kyseisen asetuksen liitteissä XV, XVI, XVII ja XVIII olevaa nimettyjen henkilöiden ja yhteisöjen luetteloa.

                     (3)

                     Neuvosto on todennut, että asetuksen (EU) 2017/1509 liitteisiin XV ja XVI sisältyvät tiettyjä henkilöitä ja yhteisöjä koskevat merkinnät olisi saatettava ajan tasalle.

                     (4)

                     Asetuksen (EU) 2017/1509 liitteet XV ja XVI olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) 2017/1509 liitteet XV ja XVI tämän asetuksen liitteen mukaisesti.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä heinäkuuta 2018.

                  Neuvoston puolesta

                  Puheenjohtaja

               G. BLÜMEL

            (1)  EUVL L 224, 31.8.2017, s. 1.

            LIITE

               1.
               Muutetaan asetuksen (EU) 2017/1509 liitteessä XV otsikon ”a) 34 artiklan 4 kohdan a alakohdan mukaisesti nimetyt luonnolliset henkilöt” alla oleva teksti seuraavasti:

                           a)

                           numeroidaan nykyiset kohdat uudelleen 1–30;

                           b)

                           korvataan seuraavat kohdat seuraavasti:

                                       Nimi
                                       (ja mahdolliset peitenimet)

                                       Tunnistustiedot

                                       Nimeämispäivä

                                       Perusteet

                                       ”3.

                                       HYON Chol-hae (alias HYON Chol Hae)

                                       Syntymäaika: 1934
                                       Syntymäpaikka: Mantšuria, Kiina

                                       22.12.2009

                                       Korean kansanarmeijan marsalkka huhtikuusta 2016. Korean kansanarmeijan yleisen politiikan osaston entinen varajohtaja (edesmenneen Kim Jong-Ilin sotilaallinen neuvonantaja). Valittiin Korean työväenpuolueen keskuskomitean jäseneksi toukokuussa 2016 Korean työväenpuolueen 7. puoluekokouksessa, jossa puolue päätti Korean demokraattisen kansantasavallan ydinohjelman jatkamisesta.

                                       6.

                                       PAK Jae-gyong (alias Chae-Kyong; PAK Jae Gyong)

                                       Syntymäaika: 1933
                                       Passin numero: 554410661

                                       22.12.2009

                                       Kansanarmeijan yleisen politiikan osaston entinen varajohtaja ja kansanarmeijan logistiikkatoimiston entinen varajohtaja (edesmenneen Kim Jong-Ilin sotilaallinen neuvonantaja). Läsnä Kim Jong Unin tarkastaessa strategisten rakettiasevoimien (Strategic Rocket Forces) johdon. Korean työväenpuolueen keskuskomitean jäsen.

                                       16.

                                       KIM Jong-gak (alias KIM Jong Gak)

                                       Syntymäaika: 20.7.1941
                                       Syntymäpaikka: Pjongjang, Korean demokraattinen kansantasavalta

                                       20.5.2016

                                       Korean kansanarmeijan yleisen politiikan osaston entinen johtaja. Korean kansanarmeijan varamarsalkka, Kim Il-sungin sotilasakatemian rehtori, entinen jäsen Korean työväenpuolueen keskussotilaskomissiossa, joka on keskeinen Korean demokraattisen kansantasavallan kansallisia puolustusasioita käsittelevä elin. Tässä ominaisuudessa vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä.

                                       18.

                                       KIM Won-hong (alias KIM Won Hong)

                                       Syntymäaika: 7.1.1945
                                       Syntymäpaikka: Pjongjang, Korean demokraattinen kansantasavalta
                                       Passin numero: 745310010

                                       20.5.2016

                                       Kenraali. Korean kansanarmeijan yleisen politiikan osaston ensimmäinen varajohtaja. Valtionturvallisuusosaston entinen johtaja. Entinen valtionturvallisuusministeri. Jäsen Korean työväenpuolueen keskussotilaskomiteassa ja kansallisessa puolustusneuvostossa, joka oli keskeinen Korean demokraattisen kansantasavallan kansallisia puolustusasioita käsittelevä elin ennen kuin se muutettiin valtiollisten asioiden neuvostoksi; nämä ovat Korean demokraattisen kansantasavallan keskeiset kansallisia puolustusasioita käsittelevät elimet. Tässä ominaisuudessa vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä.

                                       21.

                                       SON Chol-ju (alias SON Chol Ju)

                                       20.5.2016

                                       Korean kansanarmeijan kenraalieversti. Korean kansanarmeijan organisoimisesta vastaava varajohtaja sekä ilma- ja ilmapuolustusvoimien entinen poliittinen johtaja; ilma- ja ilmapuolustusvoimat valvoo modernien ilmatorjuntarakettien kehittämistä. Tässä ominaisuudessa vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä.”

               2.

                  Numeroidaan asetuksen (EU) 2017/1509 liitteessä XV otsikon ”b) 34 artiklan 4 kohdan a alakohdan mukaisesti nimetyt oikeushenkilöt, yhteisöt ja elimet” alla olevat nykyiset kohdat uudelleen 1–5.

               3.
               Muutetaan asetuksen (EU) 2017/1509 liitteessä XV otsikon ”c) 34 artiklan 4 kohdan b alakohdan mukaisesti nimetyt luonnolliset henkilöt” alla oleva teksti seuraavasti:

                           a)

                           korvataan seuraavat kohdat seuraavasti:

                                       Nimi
                                       (ja mahdolliset peitenimet)

                                       Tunnistustiedot

                                       Nimeämispäivä

                                       Perusteet

                                       ”10.

                                       DJANG Tcheul Hy
                                       (JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy)

                                       Syntymäaika: 11.5.1950
                                       Syntymäpaikka: Kangwon

                                       20.4.2018

                                       Djang Tcheul Hy on yhdessä aviomiehensä Kim Yong Namin, poikansa Kim Su Gwangin ja miniänsä Kim Kyong Huin kanssa osallistunut vilpillisiin rahoituskäytäntöihin, jotka voisivat edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia. Hän oli useiden hänen poikansa Kim Su Gwangin hänen nimissään unionissa avaamien pankkitilien tilinomistaja. Lisäksi hän osallistui useisiin tilisiirtoihin miniänsä Kim Kyong Huin tileiltä unionin ulkopuolisille tileille.

                                       11.

                                       KIM Su Gwang
                                       (KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang)

                                       Syntymäaika: 18.8.1976
                                       Syntymäpaikka: Pjongjang, Korean demokraattinen kansantasavalta

                                       20.4.2018

                                       Asiantuntijapaneeli on katsonut Kim Su Gwangin olevan yleisen tiedustelutoimiston (Reconnaissance General Bureau), joka on nimetty Yhdistyneiden kansakuntien pakoteluetteloon, asiamies. Asiantuntijapaneeli on katsonut, että hän ja hänen isänsä Kim Yong Nam ovat osallistuneet vilpillisiin rahoituskäytäntöihin, jotka voisivat edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia. Kim Su Gwang on avannut useita pankkitilejä monissa jäsenvaltioissa, mukaan lukien perheenjäsentensä nimissä. Hän on diplomaattina työskennellessään osallistunut erinäisiin suuriin tilisiirtoihin pankkitileille unionissa tai unionin ulkopuolisille tileille, mukaan lukien tileille, jotka ovat hänen vaimonsa Kim Kyong Huin nimissä.”

                           b)

                           numeroidaan kohdat uudelleen 1–6.

               4.
               Korvataan asetuksen (EU) 2017/1509 liitteessä XVI otsikon ”Luettelo 34 artiklan 1 kohdassa ja 34 artiklan 3 kohdassa tarkoitetuista henkilöistä, yhteisöistä ja elimistä” alla olevan alaotsikon ”a) Luonnolliset henkilöt” seuraava kohta seuraavasti:

                           Nimi
                           (ja mahdolliset peitenimet)

                           Tunnistustiedot

                           Nimeämispäivä

                           Perusteet

                           ”4.

                           JON Chol Young
                           alias JON Chol Yong

                           Passin numero: 563410192
                           Diplomaatti Korean demokraattisen kansantasavallan Angolassa olevassa suurlähetystössä
                           Syntymäaika: 30.4.1975

                           22.1.2018

                           Green Pine Associated Corporation -yhtiön edustaja Angolassa ja Korean demokraattisen kansantasavallan Angolaan akkreditoitu diplomaatti.
                           YK on nimennyt Green Pinen sellaisten toimien kuin YK:n asesaarron rikkomisen takia. Green Pine on myös neuvotellut sopimukset Angolan laivaston kunnostamiseksi, mikä on vastoin Yhdistyneiden kansakuntien turvallisuusneuvoston päätöslauselmissa asetettuja kieltoja.”


title: Komission täytäntöönpanoasetus (EU) 2018/1075, annettu 27 päivänä heinäkuuta 2018, tehoaineen Ampelomyces quisqualis kannan AQ10 hyväksynnän uusimisesta vähäriskisenä tehoaineena kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti.)

text:
                  31.7.2018

                  FI

                  Euroopan unionin virallinen lehti

                  L 194/36

         KOMISSION TÄYTÄNTÖÖNPANOASETUS (EU) 2018/1075,
         annettu 27 päivänä heinäkuuta 2018,
         tehoaineen Ampelomyces quisqualis kannan AQ10 hyväksynnän uusimisesta vähäriskisenä tehoaineena kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 22 artiklan 1 kohdan yhdessä sen 20 artiklan 1 kohdan kanssa,
         sekä katsoo seuraavaa:

                     (1)

                     Komission direktiivillä 2005/2/EY (2) sisällytettiin Ampelomyces quisqualisin kanta AQ10 tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen Ampelomyces quisqualis kannan AQ10 hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä heinäkuuta 2018.

                     (4)

                     Hakemus, jossa pyydettiin uusimaan Ampelomyces quisqualisin kannan AQ10 hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

                     (5)

                     Hakija on toimittanut täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 25 päivänä marraskuuta 2016.

                     (7)

                     Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

                     (8)

                     Elintarviketurvallisuusviranomainen ilmoitti 20 päivänä marraskuuta 2017 komissiolle päätelmänsä (6) siitä, voidaanko Ampelomyces quisqualisin kannan AQ10 olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio esitti Ampelomyces quisqualisin kantaan AQ10 liittyvän uusimista koskevan kertomuksen luonnoksen pysyvälle kasvi-, eläin-, elintarvike- ja rehukomitealle 23 päivänä maaliskuuta 2018.

                     (9)

                     Hakijalle annettiin mahdollisuus esittää huomautuksensa uusimista koskevasta kertomuksesta.

                     (10)

                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden Ampelomyces quisqualisin kantaa AQ10 sisältävän kasvinsuojeluaineen yhden tai useamman edustavan käyttötarkoituksen osalta.

                     (11)

                        Ampelomyces quisqualisin kannan AQ10 hyväksynnän uusimiseen liittyvä riskinarviointi perustuu rajalliseen määrään edustavia käyttötarkoituksia, mikä ei kuitenkaan rajoita niitä käyttötarkoituksia, joita varten aineen Ampelomyces quisqualisin kantaa AQ10 sisältäviä kasvinsuojeluaineita voidaan hyväksyä. Näin ollen ei ole asianmukaista säilyttää rajoitusta, jonka mukaan käyttötarkoituksena voi olla ainoastaan käyttö sienitautien torjunta-aineena.

                     (12)

                     Komissio katsoi lisäksi, että Ampelomyces quisqualisin kanta AQ10 on asetuksen (EY) N:o 1107/2009 22 artiklan mukaisesti vähäriskisenä pidettävä tehoaine. Ampelomyces quisqualisin kanta AQ10 täyttää asetuksen (EY) N:o 1107/2009 liitteessä II olevassa 5 kohdassa vahvistetut edellytykset. Ampelomyces quisqualisin kanta AQ10 on sellainen mikro-organismin kanta, jonka aiotut käyttötarkoitukset huomion ottaen katsotaan aiheuttavan vähäisen riskin ihmisille, eläimille ja ympäristölle. Lisäksi Ampelomyces quisqualisin kanta AQ10 on sellainen mikro-organismin (sienen) kanta, joka ei ole patogeeninen ihmisille eikä eläimille eikä sukua muille tiedossa oleville ihmisten, eläinten tai kasvien taudinaiheuttajille; sen osalta ei tiedossa ole myöskään moninkertaista resistenssiä ihmis- tai eläinlääketieteessä käytetyille mikrobilääkkeille.

                     (13)

                     Sen vuoksi on asianmukaista uusia tehoaineen Ampelomyces quisqualis kanta AQ10 hyväksyntä vähäriskisenä tehoaineena.

                     (14)

                     Asetuksen (EY) N:o 1107/2009 14 artiklan 1 kohdan mukaisesti, luettuna yhdessä sen 6 artiklan kanssa ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen liittää tiettyjä edellytyksiä.

                     (15)

                     Asetuksen (EY) N:o 1107/2009 20 artiklan 3 kohdan mukaisesti, luettuna yhdessä sen 13 artiklan 4 kohdan kanssa, täytäntöönpanoasetuksen (EU) N:o 540/2011 liitettä olisi muutettava.

                     (16)

                        Ampelomyces quisqualisin kannan AQ10 hyväksynnän voimassaoloaikaa pidennettiin komission täytäntöönpanoasetuksella (EU) 841/2017 (7)31 päivään heinäkuuta 2018, jotta uusimismenettely saataisiin päätökseen ennen kuin kyseisen aineen hyväksynnän voimassaolo päättyy. Ottaen huomioon, että tehoaineen hyväksymisen voimassaolo päättyy 31 päivänä heinäkuuta 2018, tätä asetusta olisi sovellettava 1 päivästä elokuuta 2018.

                     (17)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusiminen
            Uusitaan liitteessä I esitetyn tehoaineen Ampelomyces quisqualisin kannan AQ10 hyväksyntä kyseisessä liitteessä vahvistetuin edellytyksin.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            3 artikla
            Voimaantulo ja soveltamispäivä
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä elokuuta 2018.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä heinäkuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission direktiivi 2005/2/EY, annettu 19 päivänä tammikuuta 2005, neuvoston direktiivin 91/414/ETY muuttamisesta Ampelomyces quisqualisin ja Gliocladium catenulatumin sisällyttämiseksi siihen tehoaineina (EUVL L 20, 22.1.2005, s. 15).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA Journal 2017;15(11):5078, 24 pp. doi:10.2903/j.efsa.2017.5078. Saatavilla verkossa osoitteessa: www.efsa.europa.eu

            (7)  Komission täytäntöönpanoasetus (EU) 2017/841, annettu 17 päivänä toukokuuta 2017, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden alfa-sypermetriini, Ampelomyces quisqualis kanta: AQ 10, benalaksyyli, bentatsoni, bifenatsaatti, bromoksyniili, karfentratsonietyyli, klooriprofaami, syatsofamidi, desmedifami, dikvatti, DPX KE 459 (flupyrsulfuronimetyyli), etoksatsoli, famoksadoni, fenamidoni, flumioksatsiini, foramsulfuroni, Gliocladium catenulatum kanta: J1446, imatsamoksi, imatsosulfuroni, isoksaflutoli, laminariini, metalaksyyli-M, metoksifenotsidi, milbemektiini, oksasulfuroni, pendimetaliini, fenmedifami, pymetrotsiini, S--metolaklori ja trifloksistrobiini hyväksynnän voimassaoloajan pidentämisestä (EUVL L 125, 18.5.2017, s. 12).

            LIITE I

                        Nimi, tunnistenumerot

                        IUPAC-nimi

                        Puhtaus (1)

                        Hyväksymispäivä

                        Hyväksynnän päättymispäivä

                        Erityiset säännökset

                           Ampelomyces quisqualis Kanta: AQ10

                        Ei sovelleta

                        Elinkykyisten itiöiden vähimmäispitoisuus:
                        3,0 × 1012 PMY/kg

                        1. elokuuta 2018

                        1. elokuuta 2033

                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon Ampelomyces quisqualisin kantaan AQ10 liittyvän uusimista koskevan kertomuksen päätelmät ja erityisesti sen lisäykset I ja II.
                        Kokonaisarvioinnissa jäsenvaltioiden on kiinnitettävä erityistä huomiota käyttäjien ja työntekijöiden turvallisuuteen ottaen huomioon, että mikro-organismeja pidetään lähtökohtaisesti mahdollisena herkistymisen aiheuttajana, ja varmistaen, että käyttöedellytyksiin kuuluu asianmukaisten henkilönsuojainten käyttö.
                        Tuottajan on valvottava tarkasti ympäristöolosuhteiden säilymistä ja laadunvalvonta-analyysia tuotantoprosessin aikana.
                        Käyttöedellytyksiin on tarvittaessa sisällyttävä riskinhallintatoimenpiteitä.

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

            LIITE II
            Muutetaan täytäntöönpanoasetuksen (EU) N:o 540/2011 liite seuraavasti:

                        1)

                        Poistetaan A osasta Ampelomyces quisqualisin kantaa AQ10 koskeva kohta;

                        2)

                        Lisätään D osaan kohta seuraavasti:

                                    Numero

                                    Nimi, tunnistenumerot

                                    IUPAC-nimi

                                    Puhtaus (1)

                                    Hyväksymispäivä

                                    Hyväksynnän päättymispäivä

                                    Erityiset säännökset

                                    ”14

                                       Ampelomyces quisqualis Kanta: AQ10

                                    Ei sovelleta

                                    Elinkykyisten itiöiden vähimmäispitoisuus:
                                    3,0 × 1012 PMY/kg

                                    1. elokuuta 2018

                                    1. elokuuta 2033

                                    Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon Ampelomyces quisqualisin kantaan AQ10 liittyvän uusimista koskevan kertomuksen päätelmät ja erityisesti sen lisäykset I ja II.
                                    Kokonaisarvioinnissa jäsenvaltioiden on kiinnitettävä erityistä huomiota käyttäjien ja työntekijöiden turvallisuuteen ottaen huomioon, että mikro-organismeja pidetään lähtökohtaisesti mahdollisena herkistymisen aiheuttajana, ja varmistaen, että käyttöedellytyksiin kuuluu asianmukaisten henkilönsuojainten käyttö.
                                    Tuottajan on valvottava tarkasti ympäristöolosuhteiden säilymistä ja laadunvalvonta-analyysia tuotantoprosessin aikana.
                                    Käyttöedellytyksiin on tarvittaessa sisällyttävä riskinhallintatoimenpiteitä.”

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.


title: Komission täytäntöönpanoasetus (EU) 2018/1208, annettu 27 päivänä elokuuta 2018, tiettyjen tavaroiden luokittelusta yhdistettyyn nimikkeistöön

text:
                  30.8.2018

                  FI

                  Euroopan unionin virallinen lehti

                  L 220/4

         KOMISSION TÄYTÄNTÖÖNPANOASETUS (EU) 2018/1208,
         annettu 27 päivänä elokuuta 2018,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä elokuuta 2018.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu
                        (CN-koodi)

                        Perusteet

                        (1)

                        (2)

                        (3)

                        Anturiperusteinen analoginen sähkölaite (ns. happianalysaattori), jonka mitat ovat noin 240 × 220 × 200 mm ja paino noin 4,3 kg.
                        Laite käyttää kulometristä tekniikkaa jäännöshapen havaitsemiseen ja mittaamiseen ja paramagneettista tekniikkaa happipitoisuusprosentin tarkkaan mittaamiseen puhtaan kaasun virrasta ja monikaasusekoituksista. Se sisältää LCD-näytön mittaustulosten näyttämistä varten. Se sisältää myös äänihälytyksen ja visuaalisen hälytyksen, analogisen ja digitaalisen ulostulon ja kaksisuuntaisen sarjatietoliikenneportin.
                        Laitetta käytetään teollisuuden kaasuprosesseissa ja laadunvalvonnassa.

                        9027 10 10

                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 9027 , 9027 10  ja 9027 10 10  nimiketekstien mukaisesti.
                        Laitteella on nimikkeen 9027  fysikaaliseen tai kemialliseen analyysiin käytettävän laitteen (kaasu- tai savuanalyysilaitteet) ominaisuudet ja toiminnat. Ks. myös harmonoidun järjestelmän selitykset (HS-selitykset), nimike 9027 , ensimmäinen kappale, kohta 8, joka kattaa kaasujen määrittämiseen ja niiden pitoisuuksien mittaamiseen tarkoitetut elektroniset kaasu- tai savuanalyysilaitteet, joita käytetään palavien kaasujen tai poltettujen kaasujen analyysiin muun muassa koksausuuneissa, kaasunkehittimissä ja masuuneissa.
                        Luokittelu nimikkeen 9026  kojeiksi tai laitteiksi nesteiden tai kaasujen virtauksen, pinnan korkeuden, paineen tai muiden muuttujien mittaamista tai tarkkailua varten ei tule kyseeseen, koska kojeet ja laitteet fysikaalista tai kemiallista analyysiä varten luokitellaan tarkemmin nimikkeessä 9027  (ks. myös HS-selitykset, nimike 9026 , ensimmäinen kappale, poikkeus d).
                        Laite on 3 yleisen tulkintasäännön b alakohdan mukainen yhdistelmälaite, ja se on luokiteltava sen osan mukaan, joka antaa tuotteelle sen olennaisen luonteen. Hapen havaitsemisen ja mittaamisen kaasusta katsotaan olevan se toiminto, joka antaa laitteelle sen olennaisen luonteen.
                        Sen vuoksi laite on luokiteltava CN-koodiin 9027 10 10  elektroniseksi kaasu- tai savuanalyysilaitteeksi.


title: Komission täytäntöönpanoasetus (EU) 2018/1207, annettu 27 päivänä elokuuta 2018, tiettyjen tavaroiden luokittelusta yhdistettyyn nimikkeistöön

text:
                  30.8.2018

                  FI

                  Euroopan unionin virallinen lehti

                  L 220/1

         KOMISSION TÄYTÄNTÖÖNPANOASETUS (EU) 2018/1207,
         annettu 27 päivänä elokuuta 2018,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä elokuuta 2018.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu
                        (CN-koodi)

                        Perusteet

                        (1)

                        (2)

                        (3)

                        Tavara, joka on valmistettu kuumavalssatusta seostamattomasta teräksestä ja jossa on nikkelihopealejeeringistä valmistettu pinnoite.
                        Se esitetään tullille muodoltaan pyöreänä tulppana (halkaisija 2,7 cm), jonka keskiosa on hieman madallettu ja sorvattu koloksi, jossa on pieniä ilma-aukkoja. Tulppa on kytketty onttoon kierteitettyyn varteen (halkaisija 0,5 cm). Tavaran kokonaispituus on 2,5 cm.
                        Tavara on suunniteltu käytettäväksi tietynlaisessa kaistanpäästösuodattimessa (tällaista kaistanpäästösuodatinta käytetään solukkoverkon tukiasemissa tietyntaajuisten signaalien lähettämiseen) korkeammat ja matalammat taajuudet poistavana viritinosana, joka ruuvataan kaistanpäästösuodattimen runkoon.
                        Se on viritysmenetelmän oleellinen osa. Viritysmenetelmässä pyöreä tulppa toimii resonaattorina. Radiotaajuusaallot vääristyvät, jos tämän pyöreän tulpan pinta vioittuu jotenkin.
                        Ks. kuva (*1)

                        8517 70 00

                        Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 2 huomautuksen b alakohdan ja CN-koodien 8517  ja 8517 70 00  nimiketekstien mukaisesti.
                        Koska tavaran tehtävänä ei ole tavaroiden kokoaminen tai kiinnittäminen, sitä ei voida luokitella ruuviksi tai pultiksi. Näin ollen sitä ei voida pitää XV jakson 2 huomautuksessa tarkoitettuna yleiskäyttöisenä osana. Sen vuoksi tuotetta ei voida luokitella nimikkeeseen 7318 .
                        Tavara on XVI jakson 2 huomautuksen b alakohdassa tarkoitettu solukkoverkon tukiasemien osa, koska se on erityisen muotoilunsa ja mittasuhteidensa vuoksi niiden toiminnan kannalta olennainen eikä sitä voida käyttää muihin tarkoituksiin (ks. asia C-152/10, Unomedical, ECLI:EU:C:2011:402, 29 kohta).
                        Tavara on sen vuoksi luokiteltava CN-koodiin 8517 70 00  äänen, kuvan tai muiden tietojen lähettämiseen tai vastaanottamiseen langattomassa verkossa tarkoitetun laitteen osaksi.

               (*1)  Kuva on ainoastaan ohjeellinen.